Document ID: 31996R0464

ΚΑΝΟΝΙΣΜΟΣ (ΕΚ) αριθ. 464/96 ΤΗΣ ΕΠΙΤΡΟΠΗΣ της 14ης Μαρτίου 1996 για διόρθωση του κανονισμού (ΕΚ) αριθ. 2914/95 για την καθιέρωση προηγούμενης κοινοτικής επιτήρησης των εισαγωγών ορισμένων προϊόντων σιδήρου και χάλυβα που καλύπτονται από τις συνθήκες ΕΚΑΧ και ΕΚ καταγωγής ορισμένων τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94 (1), όπως τροποποιήθηκε τελευταία από τον κανονισμό (ΕΚ) αριθ. 139/96 (2), και ιδίως το άρθρο 11 παράγραφος 2,
τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (3), όπως τροποποιήθηκε τελευταία από τον κανονισμό (ΕΚ) αριθ. 168/96 (4), και ιδίως το άρθρο 9 παράγραφος 1,
Μετά από διαβουλεύσεις των επιτροπών των οποίων η σύσταση προβλέπεται από τους κανονισμούς (ΕΚ) αριθ. 3285/94 και (ΕΚ) αριθ. 519/94,
Εκτιμώντας:
ότι ο κανονισμός (ΕΚ) αριθ. 2914/95 της Επιτροπής (5) περιέχει λάθος το οποίο θα πρέπει να διορθωθεί,
ότι η διόρθωση που προβλέπεται στον παρόντα κανονισμό δεν θα πρέπει να επηρεάζει την παράδοση για θέση σε ελεύθερη κυκλοφορία των σχετικών προϊόντων βάσει των διατάξεων που ίσχυαν πριν από τη θέση σε ισχύ του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 2914/95 παρεμβάλλεται ο κωδικός ΣΟ «7213 91 90».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Η διόρθωση που προβλέπεται στο άρθρο 1 δεν επηρεάζει την παράδοση για θέση σε ελεύθερη κυκλοφορία των σχετικών προϊόντων βάσει των διατάξεων που ίσχυαν πριν από τη θέση σε ισχύ του παρόντος κανονισμού.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαρτίου 1996.

Labels: 1
3
15
5